Diari Oficial de la Generalitat Valenciana


Sumari del DOGV 6738, del 21-03-2012 (2012/2214)

Notificació de la sentència dictada en el judici de modificació de mesures amb relació fills número 1683/2009.
--------------------------------------------------------------------------------------------------------------

### Dades del document

Número de DOGV
:   6738

Data del DOGV
:   21-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/2214


Organisme emissor
:   Jutjat d'Instrucció Número 3 d'Orihuela

Tipus de document
:   Edicte

Notificació de la sentència dictada en el judici de modificació de mesures amb relació fills número 1683/2009. [2012/2214]  
Modificació de mesures amb relació fills ext. sup. co -001683/2009   
Procurador: Antonio Merlos Sánchez.  
Part demandant: Merci Ivon Morante Mora.  
Part demandada: Kelvin Cabrera Zapata.  
Sobre guarda, custòdia o aliments de fills no matrimonials no consensuats.  
En el judici a què es fa referència s'ha dictat la resolució que té el text que, literalment, és com segueix:  
«Orihuela, 8 de juliol de 2011  
M.ª. del Carmen Valverde López, magistrada jutgessa del Jutjat d'Instrucció número 3 d'Orihuela i partit judicial (antic mixt núm. 7), he vist aquestes actuacions de guarda, custòdia i aliments 1683-2009, promogudes a instàncies de Mesci Ivon Morante Mora, representat pel procurador dels tribunals el senyor Merlos Sánchez i assistit per la lletrada la senyora Giménez Hernández, contra Kelvin Cabrera Zapata, declarat en rebel·lia pel fet de no haver acomplit la citació a termini malgrat les advertències legals, i dicte aquesta resolució en virtut de la potestat que m'ha conferit la sobirania popular i en nom del rei.   
  
Dispositiva   
«Estime la demanda presentada per la representació processal de Merci Ivon Morante Mora contra Kelvin Cabrera Zapata, i declare les següents mesures reguladores de les relacions paternofilials:   
  
- Atribució de la guarda i custòdia de la filla comuna a la mare, amb l'exercici d'ambdós progenitors de la pàtria potestat.   
- Es fixa una pensió d'aliments en la quantitat de 200 euros pagadors dins dels cinc primers dies de cada mes i actualitzables anualment de conformitat amb la variació percentual experimentada per l'IPC.  
  
Les despeses extraordinàries se sufragaran de la manera següent:  
A) Les que tinguen origen mèdic, sanitari o farmacèutic sempre a mitges.   
B) Les que tinguen un origen lúdic o acadèmic (s'entén les acadèmiques extraordinàries perquè les acadèmiques ordinàries estan cobertes pel concepte d'aliments) i se n'haguera acordat la realització per ambdós progenitors o, de no ser així, s'hagueren autoritzat judicialment, es pagaran a mitges.   
C) Les que tinguen un origen lúdic o acadèmic (s'entén les acadèmiques extraordinàries perquè les acadèmiques ordinàries estan cobertes pel concepte d'aliments) i no compten per a la seua realització amb l'acord d'ambdós progenitors o amb l'autorització judicial supletòria, per aquell que en determine la realització si es produeix la despesa.   
Les despeses reclamades s'hauran de justificar oportunament pel que fa al seu import, i si pertoca al seu reportament.   
No es fa un pronunciament exprés sobre les costes».  
Atés que es desconeix el domicili o la residència actuals de la part demandada, de conformitat amb el que disposen els articles 1566.4 i 164 de la Llei 1/2000, d'Enjudiciament Civil, s'ha ordenat la publicació d'aquest edicte en el Diari Oficial de la Comunitat Valenciana, per a portar a efecte la diligència de notificació de sentència, de data 8 de juliol de 2011, al demandat Kelvin Cabrera Zapata.  
  
Orihuela, 18 d'octubre de 2011.- La secretària judicial: Mar Rosell Lomerma.